มุมมองปี 2566 กลุ่มพาณิชย์
24 ธันวาคม 2565

มุมมองปี 2566 กลุ่มพาณิชย์
-แนวโน้มปี 2566 เราคาดว่ากำไรรวมของผู้ค้าปลีก 7 ราย ภายใต้การวิเคราะห์ของเราจะเติบโตอย่างแข็งแกร่งที่ 34% YoY เป็น 5.87 หมื่นลบ. ในปี 2566 โดยได้รับแรงหนุนจาก
1) การเติบโตของยอดขายที่แข็งแกร่งจากการท่องเที่ยวและการบริโภคในต่างจังหวัด รวมถึงการขยายสาขาเชิงรุกของผู้ค้าปลีกหลายราย
2) อัตรากำไรขั้นต้นที่เพิ่มขึ้นจากการประหยัดต่อขนาดและการปรับราคา และ
3) อานิสงส์จากการปรับขึ้นค่าแรงและมาตรการกระตุ้นการบริโภคของภาครัฐ
-ต้นทุนที่เพิ่มขึ้นน่าจะเอื้อประโยชน์ต่อ SSSG ปี 2566 เราคาดว่าแรงกดดันจากต้นทุนที่เพิ่มขึ้นในปี 2565 จะมีต่อไปจนถึงปี 2566 และจะค่อยๆ ส่งผ่านต้นทุนดังกล่าวไปยังผู้บริโภคปลายทางด้วยการปรับขึ้นราคาขาย ราคาขายที่สูงขึ้นจะช่วยหนุน SSSG ของผู้ค้าปลีกทั้งหมดภายใต้การวิเคราะห์ของเรา เราคาดว่าผู้ค้าปลีกจะรายงาน SSSG ที่อยู่ในช่วง 2.5%-8.0% (เทียบกับ 4-15% ในปี 2565)
-มาตรการภาครัฐและการท่องเที่ยวจะช่วยกระตุ้นการบริโภค ล่าสุดรัฐบาลมีแผนกระตุ้นการบริโภคโดยออกมาตรการจูงใจทางภาษี “ช้อปดีมีคืน” ซึ่งคาดว่ามีผลตั้งแต่เดือน ม.ค.-เดือน ก.พ. 65 จำนวนนักท่องเที่ยวขาเข้าช่วง 9 เดือนแรกของปี 2565 แตะ 5.7 ล้านคน เพิ่มขึ้นจาก 85,000 คนในช่วงเวลาเดียวกันของปีที่แล้ว และคาดว่าจะเพิ่มขึ้นต่อเนื่องใน 4Q65 ซึ่งน่าจะช่วยหนุนการบริโภคในประเทศใน 1Q66
มุมมอง KS
หุ้นเด่นของเรา คือ CPALL และ CRC
เปิดพอร์ตลงทุน >> https://bit.ly/3eC98sz
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp
#KS #หลักทรัพย์กสิกรไทย #KSecurities #หุ้น #หุ้นไทย #ข่าวหุ้น #ลงทุน #CommerceSector